Up-1743/06
Datum: 2006-11-22T00:00:00.000+01:00
ecli: ECLI:SI:USRS:2006:Up.1743.06
vrsta: posamični akt
zadeva: ustavna pritožba
objavljeno: Neobjavljeno | 22.11.2006
dokument: US26766
akt: Ustavna pritožba zoper sklep Okrožnega sodišča v Ljubljani št. II R 144/2006 z dne 31. 8. 2006
resitev: zavrženje
izrek: Ustavna pritožba zoper sklep Okrožnega sodišča v Ljubljani št. II R 144/2006 z dne 31. 8. 2006  se zavrže.
stavek: Zoper sklep, s katerim sodišče tožečo stranko pozove, naj popravi tožbo, ni posebne pritožbe. Pritožnik bo lahko v primeru, da bo sodišče njegovo tožbo zavrglo, očitke, ki jih uveljavlja v ustavni pritožbi, uveljavljal s pravnimi sredstvi zoper to odločitev sodišča. Ker ni podana procesna predpostavka izčrpanosti pravnih sredstev iz prvega odstavka 51. člena Zakona o ustavnem sodišču, je Ustavno sodišče ustavno pritožbo zavrglo.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.2, Zakon o Ustavnem sodišču [ZUstS]
datum_vloge: 2006-09-14T22:00:00.000Z
datum_odlocitve: 2006-11-21T23:00:00.000Z

# Up-1743/06-5

# 22. 11. 2006

# SKLEP

Ustavno sodišče je v postopku za preizkus ustavne pritožbe A. A. iz Ž. na seji senata 7. novembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba zoper sklep Okrožnega sodišča v Ljubljani št. II R 144/2006 z dne 31. 8. 2006 se zavrže.

## OBRAZLOŽITEV

Pritožnik vlaga ustavno pritožbo zoper v izreku navedeno sodno odločbo.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva.

Zoper sklep, s katerim sodišče tožečo stranko pozove, naj popravi tožbo, ni posebne pritožbe (tretji odstavek 270. člena Zakona o pravdnem postopku, Uradni list RS, št. 26/99 in nasl. – ZPP). To pomeni, da bo lahko pritožnik v primeru, da bo sodišče njegovo tožbo zavglo, očitke, ki jih uveljavlja v ustavni pritožbi, uveljavljal s pravnimi sredstvi zoper to odločitev sodišča. Ker ni podana procesna predpostavka izčrpanosti pravnih sredstev, je Ustavno sodišče ustavno pritožbo zavrglo.

Kolikor je pritožnikove navedbe mogoče razumeti, da pri Ustavnem sodišču vlaga tudi odškodninski zahtevek, "zahtevo za kazenski, moralni, materialni ter odškodninski pregon", zahtevo za dodelitev brezplačne pravne pomoči in prošnjo za oprostitev vseh sodnih stroškov, Ustavno sodišče pojasnjuje, da za njihovo reševanje ni pristojno. Na podlagi prvega odstavka 50. člena ZUstS Ustavno sodišče v postopku z ustavno pritožbo preizkuša le, ali so bile z izpodbijanim aktom kršene človekove pravice in temeljne svoboščine.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

dr. Dragica Wedam Lukić